62018TJ0247_INF
A Törvényszék (hetedik tanács) 2021. július 14‑i ítélete – Lucena Ramírez kontra Tanács
(T‑247/18. sz. ügy)
„Közös kül‑ és biztonságpolitika – A venezuelai helyzetre tekintettel hozott korlátozó intézkedések – A pénzeszközök befagyasztása – Azon személyek, szervezetek és szervek jegyzéke, akikre, illetve amelyekre a pénzeszközök és gazdasági erőforrások befagyasztása vonatkozik – A felperes nevének a jegyzékekbe való felvétele – A felperes nevének a jegyzékeken való további szerepeltetése – Indokolási kötelezettség – Védelemhez való jog – A megfelelő ügyintézés elve – A hatékony bírói jogvédelemhez való jog – Mérlegelési hiba”
1.
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – A venezuelai helyzetre tekintettel hozott korlátozó intézkedések – Az érintett személyek, szervezetek és szervek jegyzékét a korábbi rendelet hatályon kívül helyezése nélkül felülvizsgáló rendelet – Az e rendeletben nem említett személy által benyújtott kereset – Elfogadhatóság
(EUMSZ 263. cikk; (KKBP) 2018/1656 tanácsi határozat; 2015/1653 tanácsi rendelet)
(lásd: 34–36. pont)
2.
Intézmények jogi aktusai – Indokolás – Kötelezettség – Terjedelem – A venezuelai helyzetre tekintettel hozott korlátozó intézkedések – Az emberi jogok súlyos megsértéséért felelős vagy a jogállamiságot veszélyeztető személyek vagyonának befagyasztása – Minimális követelmények
(EUMSZ 296. cikk; az Európai Unió Alapjogi Chartája, 41. cikk, (2) bekezdés; a (KKBP) 2018/90 határozattal módosított (KKBP) 2017/2074 tanácsi határozat, I. melléklet; 2017/2063 tanácsi rendelet, IV. melléklet; 2018/88 tanácsi rendelet)
(lásd: 41–44. pont)
3.
Közös kül‑ és biztonságpolitika – A venezuelai helyzetre tekintettel hozott korlátozó intézkedések – Az emberi jogok súlyos megsértéséért felelős vagy a jogállamiságot veszélyeztető személyek vagyonának befagyasztása – Az ilyen intézkedéseket igazoló egyedi és különös okok indokolásban való azonosításának kötelezettsége – Az érintett előtt ismert kontextusba illeszkedő olyan határozat, amely lehetővé teszi számára a vele szemben hozott intézkedések terjedelmének megértését
(EUMSZ 296. cikk; a (KKBP) 2018/90 határozattal módosított (KKBP) 2017/2074 tanácsi határozat, 6. cikk, (1) bekezdés, 7. cikk, (1) bekezdés, és I. melléklet; 2017/ 2063 tanácsi rendelet, 8. cikk, (3) bekezdés, IV. melléklet; 2018/88 tanácsi rendelet)
(lásd: 45., 48–54. pont)
4.
Európai uniós jog – Elvek – Védelemhez való jog – A hatékony bírói jogvédelemhez való jog – A venezuelai helyzetre tekintettel hozott korlátozó intézkedések – Az emberi jogok súlyos megsértéséért felelős vagy a jogállamiságot veszélyeztető személyek vagyonának befagyasztása – A Tanács kötelezettségei – A figyelembe vett terhelő bizonyítékok érdekelttel való közlése és a meghallgatáshoz való jog – Észszerű határidő betartása
(Az Európai Unió Alapjogi Chartája, 41. cikk, (2) bekezdés, a) pont; a (KKBP) 2018/90 határozattal módosított (KKBP) 2017/2074 tanácsi határozat, I. melléklet; 2017/2063 tanácsi rendelet, IV. melléklet; 2018/88 tanácsi rendelet)
(lásd: 56–59. és 62. pont)
5.
Európai Unió – Az intézmények jogi aktusai jogszerűségének bírósági felülvizsgálata – A venezuelai helyzetre tekintettel hozott korlátozó intézkedések – A felülvizsgálat terjedelme – Az intézkedés megalapozottságára vonatkozó bizonyíték – Az Unió illetékes hatóságának azon kötelezettsége, hogy vitatás esetén bizonyítsa az érintett személyekkel vagy szervezetekkel szemben figyelembe vett indokok megalapozottságát
(Az Európai Unió Alapjogi Chartája, 47. cikk; a (KKBP) 2018/90 és a (KKBP) 2018/1656 határozattal módosított (KKBP) 2017/2074 tanácsi határozat, I. melléklet; 2017/2063 tanácsi rendelet, IV. melléklet; 2018/88 és 2018/1653 tanácsi rendelet)
(lásd: 72–75. és 77. pont)
6.
Európai Unió – Az intézmények jogi aktusai jogszerűségének bírósági felülvizsgálata – A venezuelai helyzetre tekintettel hozott korlátozó intézkedések – A felülvizsgálat terjedelme – A demokrácia és a jogállamiság megsértéseiben közreműködő személyek jegyzékbevétele – A nyilvánosság számára hozzáférhető dokumentumok – Bizonyító erő
(A (KKBP) 2018/90 és (KKBP) 2018/1656 határozattal módosított (KKBP) 2017/2074 tanácsi határozat, I. melléklet; 2017/2063 tanácsi rendelet, IV. melléklet; 2018/88 és 2018/1653 tanácsi rendelet)
(lásd: 76. pont)
7.
Közös kül‑ és biztonságpolitika – A venezuelai helyzetre tekintettel hozott korlátozó intézkedések – Az emberi jogok súlyos megsértéséért felelős vagy a jogállamiságot veszélyeztető személyek vagyonának befagyasztása – Szempontok – A demokrácia megsértése vagy a jogállamiság tiszteletben tartása terén felelősséggel járó funkciók – Ellenbizonyítás – A rendszertől való elhatárolódás – Hiány – Mérlegelési hiba – Hiány
(A (KKBP) 2018/90 és (KKBP) 2018/1656 határozattal módosított (KKBP) 2017/2074 tanácsi határozat, 6. cikk, (1) bekezdés, 7. cikk, (1) bekezdés, I. melléklet; 2017/ 2063 tanácsi rendelet, 2017/2063 tanácsi rendelet, 8. cikk, (3) bekezdés, IV. melléklet; 2018/88 és 2018/1653 tanácsi rendelet)
(lásd: 79., 82., 87., 90–92., 94., 95. és 102. pont)
Tárgy
Egyrészt a venezuelai helyzetre tekintettel hozott korlátozó intézkedésekről szóló (KKBP) 2017/2074 határozat módosításáról szóló, 2018. január 22‑i (KKBP) 2018/90 tanácsi határozat (HL 2018. L 16 I., 14. o.) és a venezuelai helyzetre tekintettel hozott korlátozó intézkedésekről szóló (KKBP) 2017/2074 határozat módosításáról szóló, 2018. november 6‑i (KKBP) 2018/1656 tanácsi határozat (HL 2018. L 276., 10. o.), másrészt a venezuelai helyzetre tekintettel hozott korlátozó intézkedésekről szóló (EU) 2017/2063 rendelet végrehajtásáról szóló, 2018. január 22‑i (EU) 2018/88 tanácsi végrehajtási rendelet (HL 2018. L 16 I., 6. o.) és a venezuelai helyzetre tekintettel hozott korlátozó intézkedésekről szóló (EU) 2017/2063 rendelet végrehajtásáról szóló, 2018. november 6‑i (EU) 2018/1653 tanácsi végrehajtási rendelet (HL 2018. L 276., 1. o.) felperesre vonatkozó részében való megsemmisítése iránt az EUMSZ 263. cikk alapján benyújtott kérelem.
Rendelkező rész
1)
A Törvényszék a keresetet elutasítja.
2)
A Törvényszék Tibisay Lucena Ramírezt kötelezi a költségek viselésére.